Verrewes Voëlklub is ‘n dinamiese klub gestig om die belange van die voëlboere van Lichtenburg en omgewing te dien. Ledetal word nie beperk tot Lichtenburg en omgewing nie maar enige persoon wat die belange van die voëlbedryf, in besonder die welstand van voëls in gevangenskap bevorder is welkom om aan te sluit. Die klub het sedert sy ontstaan op 17 Mei 1990 (14 teenwoordig) en sy eerste vergadering op 22 Junie 1990 (19 stigterslede) verskeie mylpale bereik en word gereken in die Suid-Afrikaanse omgewing. Verskeie innoverende en leidende aksies is reeds op hul kerfstok en word as uniek aan die klub toegedig. Lede van die klub het reeds diep spore in die Suid-Afrikaanse voëlbedryf getrap en dien steeds in verskeie organisasies.
Daar word met afwagting uitgesien na wat die toekoms vir die voëlbedryf sal bring en net soos in die verlede sal die voorspoed en teëspoed tot voordeel bestuur word.